
Arhitektuuri- ja Linnaplaneerimise Ameti kulude üleandmine

Linnavara- ja Majandusameti bilanssi
1. Asjaolud ja menetluse käik
Narva Linnavolikogu 26.07.2012 määruse nr 13 „Narva linna 2012. aasta eelarve muutmine” alusel teostas Narva Linnavalitsuse Arhitektuuri- ja Linnaplaneerimise Amet (edaspidi Arhitektuuri- ja Linnaplaneerimise Amet) 2012. aastal Narva Linnavalitsuse Linnavara- ja Majandusameti (edaspidi Linnavara- ja Majandusamet) bilansis olevate ning hallatavate asutuste hoonete remonti üldsummas 38 272,77 eurot.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Arhitektuuri- ja Linnaplaneerimise Amet kohustatud üle andma kantud kulud summas 38 272,77 eurot Linnavara- ja Majandusametile.
2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. 

Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.
3. Otsus

3.1.Narva Linnavalitsuse Arhitektuuri- ja Linnaplaneerimise Ametil anda üle ja Narva Linnavalitsuse Linnavara- ja Majandusametil võtta vastu oma bilanssi hiljemalt 30.10.2012.a. kulud üldsummas 38 272 (kolmkümmend kaheksa tuhat kakssada seitsekümmend kaks) eurot 77 eurosenti koos lepingute, arvete ja tööde vastuvõtuaktide koopiatega vastavalt alljärgnevale loetelule:
4. Rakendussätted

4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile ning Narva Linnavalitsuse Linnavara- ja Majandusametile.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.  

